	Fletorja Zyrtare
	[image: Stema e Republikes e perfunduar [Converted]]
	      Viti 2017 – Numri 



Vendim
Nr. 798/3, datë 8.6.2017

Për delegim kompetence

Në bazë të neneve 28 dhe 29 të ligjit nr. 44/2015 “Kodi i Procedurave Administrative i Republikës së Shqipërisë” 

vendosa:

1. Ndërprerjen e delegimit të kompetencave që më jep ligji nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, të përcaktuara në nenet 8 pikat 6; 9  pikat 4 dhe 5 dhe 10 pika 10 të tij, të deleguara zotit Alban Brati, Drejtor i Shërbimit Juridik me vendimin nr. 798 Prot., datë 3.3.2017, për arsye të largimit të tij me shërbim jashtë vendit, për nevoja pune, shërbim i planifikuar kohë më parë.
2. Delegimin e kompetencave që më jep ligji nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, të përcaktuara në nenet 8 pikat 6; 9 pikat 4 dhe 5 dhe 10 pika 10 të tij, zonjës Marsjola Duro, Drejtor i Përgjithshëm i Informacionit dhe Dokumen-tacionit, për arsye të kandidimit tim në organet e rivlerësimit sipas ligjit të sipërpërmendur.
3. Ky vendim hyn në fuqi më datë 12 qershor 2017 dhe botohet në Fletoren Zyrtare. 

Sekretari i Përgjithshëm
Albana Shtylla

UDHËZIM
Nr. 4557/1, datë 1.6.2017

PËR REGJISTRIMIN E TITUJVE 
NË SHOQËRINË “QENDRA E REGJISTRIMIT TË AKSIONEVE” 
SH.A., TIRANË

Në mbështetje të nenit 102, pika 4, të Kushtetutës së Republikës së Shqipërisë, të nenit 119, pika 5, të ligjit nr. 9901, datë 14.4.2008, “Për tregtarët dhe shoqëritë tregtare”, i ndryshuar, të neneve 6 e 13 të ligjit nr. 9879, datë 21.2.2008, “Për titujt”,

UDHËZOJ:

1. Shoqëritë aksionare, të cilat rezultojnë të regjistruara në regjistrin tregtar, në rastet e ndryshimeve në lidhje me transferimin e aksioneve, kapitalin e regjistruar, numrin e aksioneve dhe/ose vlerën nominale të secilit aksion, kanë detyrimin e pasqyrimit të këtyre ndryshimeve në shoqërinë Qendra e Regjistrimit të Aksioneve sh.a., Tiranë.
2. “Titull”, sipas formës juridike, janë ato të përcaktuara në nenin 3 të ligjit nr. 9879, datë 21.2.2008, “Për titujt”. 
3. Detyrimi për regjistrimin e titujve (aksioneve) në shoqërinë Qendra e Regjistrimit të Aksioneve sh.a., Tiranë, rrjedh nga pika 5 e nenit 119 të ligjit nr. 9901, datë 14.4.2008, “Për tregtarët dhe shoqëritë tregtare”, i ndryshuar.
4.  Për zbatimin e këtij udhëzimi ngarkohet shoqëria Qendra e Regjistrimit të Aksioneve sh.a., Tiranë dhe Shoqëritë aksionare të regjistruara në Regjistrin Tregtar.
5. Udhëzimi nr. 309, datë 3.6.2014, “Për regjistrimin e titujve në shoqërinë Qendra e Regjistrimit të Aksioneve sh.a.”, Tiranë, shfuqizohet.
Ky udhëzim hyn në fuqi me botimin në Fletoren Zyrtare.

MINISTRI I ZHVILLIMIT EKONOMIK, TURIZMIT, TREGTISË DHE SIPËRMARRJES
Milva Ekonomi

UDHËZIM
Nr. 1, datë 31.5.2017

PËR PËRDORIMIN E MATERIALEVE PROPAGANDISTIKE DHE VENDET PËR AFISHIMIN E TYRE GJATË FUSHATËS ZGJEDHORE

Komisioni Qendror i Zgjedhjeve në mbështetje të nenit 21, pika 1, nenit 3, pika 5, nenit 77, pika 1, nenit 78, pika 1, nenit 79 dhe nenit 88 të ligjit nr. 10019, datë 29.12.2008, “Kodi Zgjedhor i Republikës së Shqipërisë” neni 24/2, pika 4 dhe 5 të ligjit nr. 8580, datë 17.2.2000, “Për partitë politike”, i ndryshuar, me ligjin nr. 90/2017 “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar”,





Udhëzon:

Neni 1
Qëllimi

Ky udhëzim ka për qëllim të përcaktojë kufizimet në përdorimin e materialeve propagandistike statike dhe vendndodhjet e lejuara për afishimin e tyre gjatë periudhës së fushatës zgjedhore. 

Neni 2
Materialet propagandistike statike

1. Materiale propagandistike statike janë të gjitha materialet që i shërbejnë subjektit elektoral për promovimin e fushatës zgjedhore dhe që janë të instaluara apo të ngjitura në mjediset publike ose në mjedise me akses për publikun, si në shtyllat e ndriçimit, fasadat e ndërtesave, shesheve, vitrinat e njësive ose objekteve, përgjatë rrugëve jashtëqytetase etj. Gjatë periudhës së fushatës zgjedhore lejohet përdorimi dhe afishimi i materialeve propagandistike zgjedhore statike, përfshirë flamuj dhe postera në një distancë jo më të madhe se 5 metra larg zyrës elektorale të subjektit zgjedhor. Përdorimi i materialeve propagandistike statike, jashtë parashikimit të fjalisë së dytë të kësaj pike është i ndaluar.
2. Subjektet zgjedhore lejohen të ngrenë jo më shumë se një zyrë elektorale për lagje qyteti ose fshat.
3. Subjekti zgjedhor është i detyruar që brenda 5 ditëve nga hyrja në fuqi e këtij udhëzimi të njoftojë me shkrim Kryetarin e bashkisë përkatëse, adresat e sakta të zyrave elektorale. Jo më vonë se 5 ditë nga marrja e informacionit, administrata e bashkisë bën verifikimin e vendndodhjes së zyrave elektorale dhe të respektimit të dispozitave të këtij udhëzimi për afishimin e materialeve propagandistike. 
4. Bashkia, nëpërmjet organeve të zbatimit të ligjit në varësi të saj, është e detyruar të heqë të gjitha materialet propagandistike që janë afishuar në kundërshtim me kriteret e përcaktuara në këtë udhëzim.
5. Çdo shpenzim për materiale propagandistike statike i kryer nga subjektet zgjedhore jashtë kushteve dhe kritereve të këtij udhëzimi do të konsiderohet nga KQZ-ja si shpenzim në kundërshtim me pikën 4 të nenit 24/2 të ligjit nr. 90/2017.

Neni 3
Materialet propagandistike lëvizëse

1. Materialet propagadistike lëvizëse janë të gjitha ato materiale që i shërbejnë subjektit zgjedhor për promovimin e fushatës së vet dhe që janë të instaluara në mjete lëvizëse, shfaqen ose shpërndahen në tubimet elektorale të subjektit, ose që shpërndahen te zgjedhësit, në kuadër të veprimtarive dhe promovimit të fushatës zgjedhore. Ky udhëzim nuk prek përdorimin e materialeve propagandistike lëvizëse nga ana e subjektit zgjedhor.

Neni 4
Materialet edukative

1. Kryetarët e bashkive janë të detyruar që të caktojnë vende të posaçme publike për afishimin e materialeve edukative zgjedhore, në dispozicion të KQZ-së, ose palëve të treta që nuk promovojnë fushatën e një subjekti të caktuar zgjedhor, por që i shërbejnë edukimit të zgjedhësve, lidhur me të drejtat e tyre dhe procedurat e regjistrimit dhe të votimit sipas Kodit Zgjedhor. Në vendafishimet e përcaktuara sipas këtij neni, subjektet zgjedhore lejohet të afishojnë vetëm materiale të programeve të tyre zgjedhore. 
2. Vendi i afishimit të materialeve edukative dhe informuese duhet të ketë pozicion qendror dhe akses të lartë për publikun dhe hapësirë të bollshme për të gjitha materialet edukative.

Neni 5
E drejta e ankimit

1. Subjektet zgjedhore kanë të drejtën e ankimit ndaj vendimit për heqjen e materialeve propagandistike statike, sipas pikës 4 të nenit 2 të këtij udhëzimi në KQZ. KQZ-ja merr vendim brenda 24 orëve nga paraqitja e ankimit. 
2. KQZ-ja, kur vihet në dijeni për shkelje të këtij udhëzimi nga ana e subjektit zgjedhor, urdhëron Kryetarin e bashkisë për heqjen e materialeve të afishuara në kundërshtim me dispozitat e këtij udhëzimi. Kryetari i bashkisë është i detyruar të raportojë brenda 24 orëve, për zbatimin e urdhërimit të KQZ-së.
 



Neni 6
Sanksionet

Në rastet e kundërvajtjeve administrative, KQZ-ja vendos sanksionet administrative të parashikuara në Kodin Zgjedhor.

Neni 7
Shfuqizimet

Udhëzimi nr. 14, datë 24.4.2009, “Për kriteret për zgjedhjen e vendeve për afishimin e materialeve propagandistike në fushatën zgjedhore” shfuqizohet. 

Neni 8

Ky udhëzim hyn në fuqi menjëherë.

KryetarI
Klement 	Zguri

UDHËZIM
Nr. 2, datë 1.6.2017

PËR MIRATIMIN E PROCEDURAVE DHE KRITEREVE PËR PËRZGJEDHJEN DHE EMËRIMIN E EKSPERTËVE FINANCIARË 

Komisioni Qendror i Zgjedhjeve, në mbështetje të nenit 21, pika 1, neni 23, pika 1, germa “b”, nenit 24/4 të ligjit nr. 8580, datë 17.2.2000, “Për partitë politike” i ndryshuar me ligjin nr. 90/2017 “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar”,

UDHËZON

PJESA I
TË PËRGJITHSHME

Neni 1
Qëllimi

Ky udhëzim ka për qëllim të përcaktojë procedurat dhe kriteret e përzgjedhjes së listës paraprake dhe emërimit të ekspertëve financiarë për monitorimin në mënyrë ligjore, të paanshme, transparente dhe profesionale të fushatës zgjedhore në përputhje me kreun II, pjesa II, të Kodit Zgjedhor të Republikës së Shqipërisë, ligjit nr. 8580, datë 17.2.2000, “Për partitë politike” i ndryshuar me ligjin nr. 90/2017, dhe standardet ndërkombëtare të kontabilitetit të parashikuara në ligjin për kontabilitetin dhe pasqyrat financiare.

Neni 2
Parime të përgjithshme

1. Ekspertët financiarë që emërohen për monitorimin e fushatës zgjedhore duhet të disponojnë njohuri të certifikuara në fushën e auditimit financiar dhe të kenë eksperiencë profesionale në fushën e ekspertizës së llogarive si dhe të disponojnë referenca që dëshmojnë profesionalizimin dhe paanësinë. 
2. Monitorimi nga ekspertët financiarë bëhet në emër dhe për llogari të KQZ-së dhe synon vlerësimin për shkallën e përputhshmërisë së veprimtarisë së subjekteve zgjedhore me kushtet dhe kërkesat e Kodit Zgjedhor dhe të ligjit nr. 8580, datë 17.2.2000, “Për partitë politike” i ndryshuar me ligjin nr. 90/2017, për financimin dhe raportimin e shpenzimeve të fondit financiar, përfituar nga partia politike gjatë fushatës. Monitorimi i fushatës zgjedhore bëhet me anë të vëzhgimit dhe grumbullimit të informacionit për veprimtari të përzgjedhura statistikisht.
3. Përzgjedhja dhe emërimi i ekspertëve financiarë bëhet në bazë të parimit të konkurrimit të lirë dhe të barabartë dhe garancisë për mungesën e konfliktit të interesave.
4. Shpërblimi për veprimtarinë e monitorimit bëhet sipas tarifave të përcaktuara në kontratën e shërbimit sipas kontratës tip të miratuar me vendim të KQZ-së dhe orientohet nga tarifat e tregut. 

Neni 3
Kërkesa të veçanta 

Ekspertët financiarë të emëruar sipas këtij udhëzimi duhet të monitorojnë në mënyrë specifike:
a) Zbatimin e dispozitave ndaluese për financimin e fushatave të përcaktuara në Kodin Zgjedhor dhe në ligjin nr. 8580, datë 17.2.2000, “Për partitë politike” i ndryshuar me ligjin nr. 90/2017;
b) Dokumentimin e shpenzimeve të subjekteve të treta në funksion të veprimtarive të fushatës së subjektit zgjedhor; 
c) Respektimin e kufirit maksimal të shpenzimeve dhe të kufizimeve sipas llojit, sidomos për sa i përket materialeve propagandis-tike dhe reklamave televizive;
d) Kostimin e veprimtarive të monitoruara me qëllim krahasimin e mëvonshëm me shpenzimet e deklaruara nga subjekti zgjedhor gjatë raportimit;
e) Rregullat e brendshme të subjektit elektoral për raportimin e shpenzimeve;
f) Transaksionet financiare të kryera për periudhën 3 muaj përpara dhe pas ditës së zgjedhjeve, nga persona fizikë ose juridikë, vendas ose të huaj, me qëllim evidentimin e transaksioneve të pajustifikuara dhe që mund të jenë përdorur për financim të paligjshëm të fushatës zgjedhore të një ose disa partive politike.

Neni 4
Aplikimi 

1. KQZ-ja, jo më vonë se 60 ditë para datës së zgjedhjeve, publikon njoftimin për aplikimin e personave të interesuar për emërimin si ekspert financiar për monitorimin e pasqyrimit të fushatës zgjedhore.
2. Të interesuarit, përveç kushteve të përgjithshme të parashikuara nga legjislacioni që rregullon organizimin dhe funksionimin e ekspertëve financiarë, duhet të paraqesin pranë KQZ-së dhe dokumentacionin, si më poshtë:
a) Kërkesën për t’u përfshirë në procesin e monitorimit; 
b) Dëshmitë që provojnë aftësimin profesional, përfshirë dëshmitë e kualifikimit dhe licencat apo autorizimet për ushtrimin e profesionit;
c) Referenca të punëve të mëparshme profesionale;
d) Kopje të dokumentit të identifikimit;
e) Deklaratë vetjake nëse është në kushtet e konfliktit me ndonjë nga subjektet zgjedhore që do të monitorohen, sipas parashikimeve të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, i ndryshuar.

Neni 5
Verifikimi paraprak

1. KQZ-ja, brenda 5 ditëve nga përfundimi i afatit të aplikimit, sipas neni 4 të këtij udhëzimi, në bazë të dokumentacionit të depozituar, mund të bëjë seleksionimin paraprak të aplikantëve nëse konstaton se aplikantë të veçantë ndodhen në kushtet e konfliktit të interesit, që cenojnë integritetin e monitorimit, nuk japin referenca të mjaftueshme që të dëshmojnë profesionalizëm dhe paanësi, ose nuk u janë përgjigjur në mënyrë të kënaqshme zbatimit të kontratave të mëparshme me KQZ-në. 
2. Kundër vendimit të KQZ-së, për miratimin e listës paraprake, personat e skualifikuar nga lista e përzgjedhur mund të ankimohen në KQZ jo më vonë se 50 ditë para datës së zgjedhjeve.   
3. KQZ-ja miraton listën e personave të cilët do të marrin pjesë në shortin për emërimin si ekspertë financiarë, të cilët do të monitorojnë fushatën zgjedhore, jo më vonë se 45 ditë para datës së zgjedhjeve.

Neni 6
Procedura e emërimit

1. KQZ-ja përcakton përpara hedhjes së shortit termat e referencës së kontratës tip dhe tarifën e shpërblimit që do të zbatohet për çdo kontratë. 
2. KQZ-ja përzgjedh me short dhe emëron së paku një monitorues për çdo subjekt zgjedhor. 
3. Si rregull, shorti hidhet jo më vonë se 10 ditë përpara fillimit të periudhës së monitorimit. 
4. Aplikantët kanë të drejtë të jenë të pranishëm në mbledhjen e KQZ-së për hedhjen e shortit. Në rast se janë të pranishëm në hedhjen e shortit, atyre u kërkohet të deklarojnë menjëherë nëse e pranojnë emërimin. Në rast se refuzojnë, përjashtohen nga procedura e mëtejshme e shortit.
5. Vendimi për emërimin, në të cilin përcaktohet dhe afati për dorëzimin e raportit të monitorimit në KQZ, merret jo më vonë se 24 orë nga hedhja e shortit.
Neni 7
Organizimi i shortit

1. Në një enë transparente futen aq gogla sa është edhe numri i ekspertëve pjesëmarrës në short.
2. Në secilën prej goglave futet nga një shirit letër, ku shënohet emri i ekspertit kontabël pjesëmarrës në short.
3. Përfaqësuesit e subjekteve zgjedhore do të tërheqin secili me radhë një gogël nga ena. Përfaqësuesi i subjektit zgjedhor do të hapë goglën dhe do të lexojë emrin e ekspertit financiar që është shënuar në të. Eksperti financiar, emri i të cilit do të jetë shënuar në shiritin e letrës, do të jetë eksperti i cili do të monitorojë fushatën zgjedhore të subjektit zgjedhor që tërheq goglën. Rasti mbahet shënim nga Sekretari i Përgjithshëm i KQZ-së.
4. Në rast se përfaqësuesi i subjektit zgjedhor nuk është i pranishëm, KQZ-ja cakton një përfaqësues nga stafi për tërheqjen e shortit. 
5. Radha e tërheqjes së goglave nga përfaqësuesit e subjekteve zgjedhore përcaktohet me parashort, i cili zhvillohet sipas kësaj procedure:
a) Në një enë tjetër transparente futen aq gogla sa është edhe numri i subjekteve zgjedhore që do të auditohen.
b) Në secilën prej goglave futet një shirit letre, ku shënohet emri i një prej subjekteve zgjedhore që do të auditohet.
c) KQZ-ja cakton një person nga stafi për të tërhequr goglat.
d) Personi i caktuar nga stafi i KQZ-së tërheq një gogël, e hap dhe lexon emrin e subjektit zgjedhor që është shënuar në shiritin brenda goglës dhe ia jep sekretarit të KQZ-së. 
e) Përfaqësuesi i subjektit zgjedhor që është shënuar në shiritin e letrës brenda goglës së parë do të jetë i pari që do të tërheqë në shortin që do të zhvillohet sipas procedurës së përcaktuar në nenin 8, pikat 1, 2 dhe 3, kështu do të vazhdohet deri në tërheqjen e të gjitha goglave brenda në enë.
Neni 8 

KQZ-ja në çdo rast miraton me vendim rezultatin e shortit.

Neni 9

Ku udhëzim hyn në fuqi menjëherë.

KryetarI
Klement 	Zguri











UDHËZIM
Nr. 3, datë 2.6.2017

PËR MËNYRËN E PËRLLOGARITJES SË KOSTOS FINANCIARE TË VEPRIMTARIVE, SHËRBIMEVE APO MATERIALEVE QË DO TË PËRDOREN PËR QËLLIME ZGJEDHORE OSE POLITIKE, NGA PARTITË POLITIKE GJATË FUSHATËS ZGJEDHORE

Komisioni Qendror i Zgjedhjeve, në mbështetje të nenit 21, pika 1, nenit 23, pika 1, germa b, nenit 24/2, pika 3 e ligjit nr. 8580, datë 17.2.2000, “Për partitë Politike” i ndryshuar me ligjin nr. 90/2017 “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar”,

Udhëzon:

Neni 1
Qëllimi

Ky udhëzim ka për qëllim të përcaktojë mënyrën e përllogaritjes së kostos financiare të veprimtarive, shërbimeve apo materialeve që do të përdoren për qëllime zgjedhore ose politike, nga partitë politike gjatë fushatës zgjedhore. 

Neni 2
Kostimi i mallrave apo i shërbimeve të prokuruara

1. Përllogaritja e kostos financiare të veprimtarive, shërbimeve apo materialeve që përdoren për qëllime zgjedhore ose politike, nga partitë politike gjatë fushatës zgjedhore bëhet në bazë të çmimit të prokurimit të këtyre mallrave ose shërbimeve. 
2. Kostoja financiare vërtetohet nga dokumentacioni fiskal i lëshuar nga furnizuesi i mallit apo i shërbimit.
3. Kur një zgjedhës ofron kohën e tij pa pagesë për të ndihmuar fushatën, atëherë veprimtaria e zgjedhësit do të quhet veprimtari vullnetare dhe nuk do të përfshihet në përllogaritjen e kostos së financimit të veprimtarisë së subjektit zgjedhor.




Neni 3
Dhurimet në natyrë

1. Në rastet kur shërbimet apo mallrat ofrohen pa kosto ose me çmim më të ulët sesa çmimi i të njëjtave shërbime apo mallrave të prokuruara sipas kushteve të tregut, atëherë diferenca midis shumës që subjekti zgjedhor do paguante për mallin ose shërbimin sipas çmimeve të tregut me shumën që paguan faktikisht përbën dhurim në natyrë. 
2. Dhurimet në natyrë duhet të regjistrohen nga subjekti zgjedhor sikurse dhurimet në para dhe duhet të përllogariten në koston financiare të veprimtarive, sikur të ishin shërbime apo mallra të prokuruara. Kosto financiare e tyre vërtetohet sipas mënyrës së përcaktuar në nenin 4 të këtij udhëzimi.

Neni 4
Kostimi i mallrave apo i shërbimeve të dhuruara

1. Përllogaritja e kostos financiare të dhurimeve në natyrë bëhet duke u referuar në koston financiare të të njëjtave mallra ose shërbime, në rast se ato prokurohen sipas çmimeve të tregut.
2. Çmimi i tregut për mallra dhe shërbime do të përcaktohet me një nga metodat e mëposhtme:
a) Nëse është e mundur, duke iu referuar indeksit mujor të çmimeve, të publikuara nga INSTAT, në kohën kur mallrat/shërbimet janë ofruar;
b) Nëse furnitori operon në biznesin e ofrimit të këtyre të mirave dhe shërbimeve, çmimi i tregut do të jetë vlera normale tregtare që aplikon furnitori për to; ose
c) Subjekti zgjedhor llogarit çmimin e tregut mbi bazën e mesatares së çmimeve të ofruara nga tre ofrues mallrash/shërbimesh të ngjashme.
3. Kur raporton shpenzimet për veprimtaritë, mallrat apo shërbimet, subjekti zgjedhor është i detyruar të referojë dhe dokumentojë metodën e aplikuar për përllogaritjen sipas këtij neni.
4. Aplikimi i metodës së përllogaritjes jepet në shembujt sipas aneksit bashkëlidhur këtij vendimi, të cilët paraqiten për qëllime ilustrimi dhe nuk janë ezaurues.



Neni 5

Ky udhëzim hyn në fuqi menjëherë.

KryetarI
Klement 	Zguri

ANEKS

SHEMBUJ PËR METODËN E PËRLLOGARITJES SIPAS NENIT 3 TË KËTIJ UDHËZIMI

Shembull 1
Subjekti zgjedhor A (SZA) kërkon të marrë me qira pajisje audio-vizuale për mitingun e hapjes së fushatës në Tiranë. Shoqëria “Shiko dhe Dëgjo” është ofruar t’i japë pajisjet për këtë organizim me një kosto prej 135,000 lekë. Normalisht, kjo shoqëri do të kërkonte 165,000 lekë për një organizim të tillë, por Administratori i shoqërisë “Shiko dhe Dëgjo” ka dëshirë të mbështesë SZA-në.
Në këtë rast, subjekti zgjedhor SZA duhet të raportojë një dhurim në natyrë prej 30,000 lekë nga shoqëria “Shiko dhe Dëgjo” në raportin e tij, në seksionin 2 (c) të formularit tip, miratuar me vendimin  e KQZ-së nr. 167, datë 21.4.2017, “Për miratimin e udhëzuesit dhe formatit të standardizuar të raportimit financiar të fushatës zgjedhore”. Kjo sepse shuma e zbritjes është më shumë se 10% e çmimit normal.
Shembull 2
Shoqëria “Karrige me mbështetëse” i dhuron kandidatit A 100 karrige për t’i përdorur gjatë takimeve të fushatës për një periudhë dyjavore. Shoqëria normalisht kërkon 75,000 lekë për këtë lloj qiraje. Në qoftë se Kandidati A nuk paguan asgjë, atëherë ky dhurim në natyrë në vlerën 75,000 lekë duhet të regjistrohet. Kandidati A mund t’i referohet INSTAT-it për të parë nëse ka një normë të caktuar. Nëse shoqëria “Karrige me mbështetëse” vetëm shet karrige dhe zakonisht nuk i jep ato me qira, atëherë kandidati duhet të marrë normën e çmimeve nga tri shoqëri që ofrojnë shërbimin e dhënies së karrigeve me qira. Mesatarja e tri ofertave do të raportohet si shuma e dhurimit në natyrë.
Shembull 3
Individi X është një mbështetës i madh i Subjektit Zgjedhor A (SZA) dhe mik i vjetër i kandidatit B, i cili është në listën e kandidatëve të SZA-së. Individi X i dhuron SZA-së 125,000 lekë. Ai i jep gjithashtu kandidatit B 125,000 lekë dhe 25,000 lekë degës lokale të SZA-së.  Gjatë fushatës, individi X shpërndan fletushka te familjet e lagjes së tij në dy raste. Individi X gjithashtu pajton dikë të ndihmojë fushatën me kryerjen e telefonatave. Individi X e paguan këtë person me 40,0000 lekë. Së fundmi, individi X i jep kandidatit B të përdorë pa pagesë mjediset e zyrës në ndërtesën e tij tregtare. Normalisht, ai do ta jepte me qira atë hapësirë ​​për 50,000 lekë në muaj. 
Kontributi i individit X për fushatën arrin në total vlerën 365,000 lekë. Secili dhurim do duhet të reflektohet në raportin e financimit të fushatës zgjedhore si të ardhura. Përveç kësaj, në formularin tip, miratuar me vendimin e KQZ-së nr. 167, datë 21.4.2017,  “Për miratimin e udhëzuesit dhe formatit të standardizuar të raportimit financiar të fushatës zgjedhore” do të përfshihen automatikisht dhurimet në natyrë, që arrijnë në total 90,000 lekë, si shpenzime të SZA-së. 
Shembull 4
Albanian Mega Estate vë në dispozicion të Subjektit Zgjedhor A (SZA) ambiente për zyra elektorale për periudhën një muaj para fillimit të fushatës deri një javë pas përfundimit të zgjedhjeve. Qiraja e zakonshme mujore për këto zyra është 150,000 lekë.
Albanian Mega Estate ka bërë kështu dhurim në natyrë për SZA-në në shumën 350,000 lekë (kosto e qirasë që partia do duhet të paguante për zyrën elektorale sipas çmimit të tregut). Kjo shumë duhet të raportohet në raportin për financimin e fushatës zgjedhore si dhurim në natyrë.
Shembull 5 
Albanian Super Financial i jep subjektit zgjedhor A (SZA) hua në shumën 2 milionë lekë me nivel interesi 1%, në vend të nivelit 4% që zbatohet në treg, i pagueshëm pas një viti. 
Albanian Super Financial ka bërë kështu dhurim në natyrë në shumën 60,000 lekë (diferenca midis shumës së pagueshme nga SZA-ja me shumën e pagueshme sipas interesit me vlerën e tregut). Kjo shumë duhet të raportohet si dhurim në natyrë. Huaja është e paligjshme, sepse kapërcen kufirin prej 1 milion lekësh për dhuratat dhe huatë.
Shembull 7
Individi X, mbështetës i SZA-së dhe biznesmen, shpenzon drejtpërdrejt 2 milionë lekë për organizimin e një mitingu elektoral të SZA-së. 
Individi X ka bërë kështu një dhurim në natyrë në shumën 2 milionë lekë, me shumën 1 milion lekë si dhurim i paligjshëm. 


KËRKESË
Nr. 3350, datë 1.6.2017

PËR SHPRONËSIM PUBLIK

Ministria e Zhvillimit Urban shpall kërkesën për shpronësim, për interes publik të pasurive të paluajtshme, pronë private që preken nga realizimi i projektit “Shtimi i sipërfaqes së varrezave publike Tufinë”, Tiranë.
Subjekti kërkues i këtij objekti është Bashkia Tiranë.
Me anë të këtij publikimi kërkojmë të vëmë në dijeni personat të cilët preken nga ky shpronësim, që konsiston në masën e vlerësimit të llogaritur në bazë të vendimit nr. 189, datë 3.2.2016, të Këshillit të Ministrave “Për miratimin e hartës së vlerës së tokës në Republikën e Shqipërisë”, për pronarët sipas listës emërore bashkëlidhur.
Vlera totale e shpronësimit është 8 503 936 (tetë milionë e pesëqind e tre mijë e nëntëqind e tridhjetë e gjashtë) lekë.

ZËVENDËSMINISTRI I ZHVILLIMIT URBAN
Gjon Radovani

Kërkesë
Nr. 906/6, datë 6.6.2017

Për shpronësim publik

Ministria e Punëve të Brendshme shpall kërkesën për shpronësim, për interes publik të pasurive të paluajtshme, pronë private, që preken nga realizimi i projektit “Sistemim dhe ndriçim Rruga e Malit, Rruga Kalaja” në bashkinë Krujë.
Subjekti kërkues është bashkia Krujë. Me anë të këtij publikimi kërkojmë të vëmë në dijeni personat të cilët preken nga ky shpronësim, që konsiston në masën e vlerësimit të llogaritur në bazë të vendimit nr. 138, datë 23.3.2000, të Këshillit të Ministrave “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar për pronarët sipas listës emërore bashkëlidhur.
Pronarët do të likuidohen për efekt shpronësimi me paraqitjen e dokumenteve të rregullta të pronësisë, pas daljes së vendimit të Këshillit të Ministrave, që do të miratojë kërkesën për shpronësim. Vlera totale e shpronësimit është 247 479 (dyqind e dyzet e shtatë mijë e katërqind e shtatëdhjetë e nëntë) lekë.

Zëvendësministri i Punëve të Brendshme
Rovena Voda

BASHKIA
TIRANE

Llogaritjet paraprake pér pasurité qé preken nga zgjerimi i sipérfageve té varrezave publike Tufiné

sip. | Sip.Toké [ Gmimi
Nr Emér Atési Mbiemér Kf:;':t_ Pa::"';isé :‘:‘}%;Z'r‘: Be“ip“ii::e Bu}';;_k:;m Viera né leké Konfirmim i ZVRPP- Tirang

(m?) (m?) lekim?
1_|Petrit Shyayri Qefalia “Arg" 3426 | 2716 2900 2900 448 1,299,200 Shkr. nr.prot.35393/1, dt. 13.01.2017
2 |Bashkim Mexhid Kuka Arg" 3426 | 2715 2500 2500 448 1,120,000 Shkr. nr.prot.35393/1, d. 13.01.2017
3 |Qemal Abdulla Qefalia “Arg" 3426 | 274 5200 5200 448 2,329,600 Shkr. nr.prot.35393/1, dt. 13.01.2017
4 [shtet Arg" 3426 619 500 299 448 0 Shkr. nr.prot.35393/1, dt. 13.01.2017
5 |Shtet “Arg" 3426 615 200 200 448 0 Shkr. nr.prot.35383/1, d. 13.01.2017
6 |Shtet “Arg" 3426 | 27111 200 200 448 0 Shkr. nr.prot.35393/1, dt. 13.01.2017
7_|Qemal Abdulla Qefalia “Arg" 3426 | 2710 1770 1770 448 792,960 Shkr. nr.prot.35393/1, dt. 13.01.2017
8 |Qemal Abdulla Qefalia “Arg" 3426 | 2718 810 810 448 362,880 Shkr. nr.prot.35393/1, dt. 13.01.2017
9 |shtet “Arg" 3426 | 2719 720 720 448 0 Shkr. nr.prot.35383/1, d. 13.01.2017
10 Dilaver Islam Dajti Arg" 3426 28 3000 2272 448 1,017,856 Shkr. nr.prot.35393/1, dt. 13.01.2017
11 |Petrit Shyayri Qefalia “Arg" 3426 | 2712 3000 3000 448 1,344,000 Shkr. nr.prot.35393/1, dt. 13.01.2017
12 |Ramiz Osman Qefalia “Arg" 3426 | 271 530 530 448 237,440 Shkr. nr.prot.35393/1, dt. 13.01.2017

Total 20401 8,503,936

1. Pér tokén bujqésore, gmimi

i llogaritur éshté marré nga VKM-ja 89, dt.03.02.2016.

2. Llogaritjet paraprake té pasurive té késaj liste, jané bazuar né shkresén e ZVRPP, Tirané, nr.prot. 35393/1, daté 13.01.2017, protokolluar né Bashkiné Tirané me nr. prot.

1486, dt. 13.01.2017.

Lista emérore e pronaréve, pasurité e té ciléve do té shpronésohen pér objektin:
""Sistemim dhe ndri¢im rruga e malit, rruga Kalaja"

Siperf.
Zona NR. Pergj. Siperf. Cmimi
NR. EMER MBIEMER |Kad. Pas. m?  (Prekur m’| per m* |Vlefta ne leké Konfirmimi i ZVRPP, Krujé
1 Seit Liubani | 8621 | 6/266 | 214 25.5 4011 102,281 Konfirmimi i ZVRPP, Krujé
2 Bukurije Llubani 8621 | 6267 | 117.5 15 4011 60,165 Konfirmimi i ZVRPP, Krujé
3 Shpend Llubani | 8621 | 6/200 | 146 21.2 4011 85,033 Konfirmimi i ZVRPP, Krujé
Total 247,479

